Document ID: 32001D0485

Komission päätös,
tehty 15 päivänä kesäkuuta 2001,
Tanskan esittämän virusperäistä verenvuotoseptikemiaa koskevan ohjelman hyväksymisestä tiettyjen maantieteellisten alueiden osalta tehdyn päätöksen 96/221/EY muuttamisesta
(tiedoksiannettu numerolla K(2001) 1606)
(Ainoastaan tanskankielinen teksti on todistusvoimainen)
(ETA:n kannalta merkityksellinen teksti)
(2001/485/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 10 artiklan 2 kohdan,
sekä katsoo seuraavaa:
(1) Jäsenvaltiot voivat toimittaa komissiolle ohjelman, jonka perusteella ne voivat saada eräiden kalatautien osalta hyväksytyn alueen aseman.
(2) Tällaisia ohjelmia on jo hyväksytty eräiden Tanskan valuma-alueiden osalta komission päätöksellä 96/221/EY(3).
(3) Komission päätöksellä 93/74/ETY(4), sellaisena kuin se viimeksi muutettuna päätöksellä 2001/139/EY(5), Tanska tunnustetaan kalojen osalta hyväksytyksi manner- ja rannikkovyöhykkeeksi tarttuvan vertamuodostavan kudoksen kuolion (IHN) suhteen ja osittain hyväksytyksi manner- ja rannikkovyöhykkeeksi VHS-taudin suhteen.
(4) Tanska on toimittanut komissiolle vapaaehtoisen VHS-taudin hävittämisohjelman, jonka tarkoituksena on saada myöhemmin koko Tanskan alueelle hyväksytyn alueen asema.
(5) Ohjelmassa täsmennetään kyseisten alueiden maantieteellinen sijainti, viranomaisten toteuttamat toimenpiteet, hyväksyttyjen laboratorioiden noudattamat menettelyt, asianomaisten tautien esiintyminen ja niiden torjumiseksi toteutettavat toimenpiteet.
(6) Ohjelmaa tarkasteltaessa sen on havaittu olevan direktiivin 91/67/ETY 10 artiklan säännösten mukainen.
(7) Kyseinen ohjelma olisi hyväksyttävä ja päätöksen 96/221/EY liite olisi muutettava.
(8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 96/221/EY liite tämän päätöksen liitteellä.
2 artikla
Tämä päätös on osoitettu Tanskan kuningaskunnalle.
Tehty Brysselissä 15 päivänä kesäkuuta 2001.

Labels: 18
6